Περικλής Καλαμογδάρτης

Ο Περικλης Καλαμογδάρτης ( Πάτρα Οκτώβριος 1818 - Πάτρα Ιανουάριος 1887) ήταν Έλληνας κτηματίας και πολιτικός, είχε διατελέσει  βουλευτής και δήμαρχος Πατρέων.
Βιογραφία
Γεννήθηκε στην Πάτρα και ήταν μέλος της οικογένειας Καλαμογδάρτη από την οποία είχαν αναδειχθεί αρκετοί στρατιωτικοί και προεστοί με προσφορά στην Επανάσταση του 1821 και ανιψιός του Παλαιών Πατρών Γερμανού. Πατέρας του ήταν ο Γεώργιος Καλαμογδάρτης και αδέλφια του ο Ηλίας και ο Παναγιώτης. Ως κτηματίας και σταφιδέμπορος ασχολήθηκε με την εμπορική ζωή της πόλης, συμμετέχοντας ως μέλος και μέτοχος στο διοικητικό συμβούλιο της «Ελληνικής Οινοποιητικής Εταιρείας». Γιοί του ήταν ο Ιωάννης και ο Ηλίας. Αναφέρεται ότι δεν είχε μόρφωση ανάλογη της θέσεως του και πιθανότατα να μην είχε σπουδάση ή δεν είχε τελειώσει τις σπουδές του Γιώτα Καΐκα-Μαντανίκα, Το πτερόν είς τον πίλον, τόμοι Α΄ και Β΄, εκδόσεις Γιάννης Πικραμένος, Πάτρα 2009 ISBN set 978-960-6628-19-1, σελ. 40, 42, 75, 92, 353-358 και 472. Ήταν φιλάνθρωπος και βοηθούσε τους πάντες που είχαν ανάγκη και ειδικά τους πένητες.

 Πολιτική σταδιοδρομία 
Πολιτεύτηκε για τριάντα έξι (36) χρόνια έχοντας εκλεγεί πέντε (5) φορές βουλευτής και τρεις (3) δήμαρχος. Το 1858 διορίστηκε δήμαρχος Πατρέων αλλά καθαιρέθηκε το 1862 επειδή δεν πήρε μέρος στην εκστρατεία εναντίον του Όθωνα. Το 1866 εκλέχθηκε δήμαρχος Πατρέων στις πρώτες εκλογές για το αξίωμα, και παρέμεινε μέχρι το 1870 οπότε έχασε από τον Γεώργιο Ρούφο. Το 1875 επανεκλέχθηκε και παρέμεινε στην θέση έως ότου αποσύρθηκε το 1879. Το 1876, επί δημαρχίας του, διαμορφώθηκε η Πλατεία Υψηλών Αλωνίων, ενώ το 1879 σημειώθηκε το μεγαλύτερο περίσσευμα στον Δήμο Πατρέων, 111.226,52 δραχμές.  

Στις βουλευτικές εκλογές του εκλογές του 1881 εκλέχτηκε βουλευτής Πατρών με 5.149 ψήφους και ήταν τρίτος στην Επαρχία ΠατρώνΦορολογούμενος, 21 Δεκεμβρίου 1881, από το μουσείο τύπου Πάτρας. Το 1895 απέτυχε να εκλεγεί βουλευτής Αχαΐας, ενώ το ίδιο χρόνο διορίστηκε νομάρχης ΕυβοίαςΔήμος Πατρέων, Περικλής Καλαμογδάρτης, ανακτήθηκε 22 Ιανουαρίου 2013.

 Παραπομπές 

 Βιβλιογραφία - Πηγές 
 Γιώτα Καΐκα-Μαντανίκα, Το πτερόν είς τον πίλον, τόμοι Α΄ και Β΄, Εκδόσεις Γιάννης Πικραμένος, Πάτρα 2009 ISBN 978-960-6628-19-1 (set)
 Χρήστος Μούλιας, Το λιμάνι της σταφίδας, Πάτρα 1828-1900, Εκδόσεις Περί τεχνών, Πάτρα 2000 ISBN 960-86814-0-5
 Πέτρος Ψωμάς, Δήμαρχοι Πατρέων 1836-2006, Εκδόσεις "Το Δόντι", Πάτρα 2007 ISBN 978-960-88046-2-3

Κατηγορία:Δήμαρχοι Πατρών
Περικλης
Κατηγορία:Βουλευτές Αχαΐας-Ήλιδος
Κατηγορία:Βουλευτές Πατρών
Κατηγορία:Νομάρχες Ευβοίας